Държавен вестник, бр. 39, 2011 г., стр. 29

БРОЙ  39	
Д Ъ Р Ж А В Е Н  В Е С Т Н И К 	
СТР.  29  
гласувано доверие на правителството са същест-
вена част от конституционните институти „вот на 
недоверие“ и „вот на доверие“. Те не се отнасят 
нито до организацията, нито до дейността на 
Народното събрание и са предмет на уреждане 
само от Конституцията. Поради това чл. 98 от 
Правилника за организацията и дейността на 
Народното събрание в частта му „гласуване на 
доверие или“ противоречи на чл. 73 във връзка 
с чл. 5, ал. 1 от Конституцията. 
Въведеният с чл. 89, ал. 3 от Конституцията 
шестмесечен възпиращ опозицията срок е про-
ява на рационализирания парламентаризъм и 
е предназначен да осигури разумна парламен-
тарна практика по приложението на вота на 
недоверие. В същото време той действа като 
защитен механизъм по отношение на правител-
ството и стабилизира държавното управление 
в случаите на вече отхвърлено предложение за 
гласуване на недоверие на министър-председа-
теля или Министерския съвет. Конституционно 
недопустимо е с подобен срок да се блокира 
възможността за иницииране на нов вот на не-
доверие посредством искане от правителството 
на вот на доверие. Шестмесечният предпазен 
срок е част от института „вот на недоверие“ и 
е приложим само за него. 
Според Конституционния съд на Република 
България прилагането на срока по чл. 89, ал. 3 
от Конституцията като последица и на гласуван 
вот на доверие е в противоречие с Конститу-
цията на Република България. По недопустим 
от нея начин чл. 98 от Правилника за органи-
зацията и дейността на Народното събрание 
променя същностни характеристики на два 
самостоятелни института – вот на недоверие 
и вот на доверие, деформира ги и нарушава 
конституционно установения баланс между за-
конодателната и изпълнителната власт. Член 98  
от Правилника за организацията и дейността 
на Народното събрание в частта му „гласуване 
на доверие или“ противоречи на чл. 1, ал. 1, 
чл. 4, ал. 1, чл. 5, ал. 1, чл. 11, ал. 1, чл. 73 и 
89 от Конституцията на Република България. 
По изложените съображения и на основание 
чл. 149, ал. 1, т. 2 от Конституцията Консти-
туционният съд 
Р Е Ш И :
Обявява за противоконституционен член 98 
от Правилника за организацията и дейността 
на Народното събрание (обн., ДВ, бр. 58 от 
2009 г.; изм., бр. 60 от 2009 г., Решение № 11 
на Конституционния съд на Република Бълга-
рия от 03.12.2009 г. – бр. 98 от 2009 г.; доп., бр. 
100 от 2009 г.; изм. и доп., бр. 43 от 2010 г., в 
сила от 08.06.2010 г.) в частта му „гласуване 
на доверие или“. 
Председател: Евгени Танчев
6006
МИНИСТЕРСКИ СЪВЕТ
ПОСТАНОВЛЕНИЕ № 127  
ОТ 12 МАЙ 2011 Г.
за утвърждаване на таксите за кандидатстване 
и за обучение в държавните висши училища 
за учебната 2011 – 2012 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Утвърждава таксите за кандидат-
стване и годишните такси за обучение на 
студентите и докторантите – граждани на Ре-
публика България, на друга държава – членка 
на Европейския съюз, или на държава – страна 
по Споразумението за Европейското иконо-
мическо пространство, или на Конфедерация 
Швейцария, в държавните висши училища през 
учебната 2011 – 2012 г. – по висши училища 
съгласно приложения № 1 – 38.
Чл. 2. Определя годишните такси за обучение 
на студентите – граждани на Република Бълга-
рия, на друга държава – членка на Европейския 
съюз, или на държава – страна по Споразуме-
нието за Европейското икономическо простран-
ство, или на Конфедерация Швейцария, приети 
в държавните висши училища преди учебната 
2007 – 2008 г., съгласно приложение № 39.
Чл. 3. Докторантите в държавните висши 
училища се освобождават от заплащане на такси 
през последните две години на докторантурата.
Чл. 4. Чуждестранните студенти, докто-
ранти и специализанти по чл. 95, ал. 7 от 
Закона за висшето образование – граждани на 
трети за Европейския съюз държави, приети 
за обучение в държавните висши училища, 
заплащат таксите за обучение, предвидени за 
чуждестранни студенти, докторанти и специ-
ализанти, съгласно приложенията към чл. 1.
Чл. 5. (1) Таксите за обучение по чл. 3 се за-
плащат в левовата равностойност на утвърдения 
размер на таксата в евро по курса, определен от 
Българската народна банка в деня на плащането.
(2) Чуждестранните специализанти със 
срок на обучение, по-малък от една година, 
заплащат такси в намалени размери, опреде-
лени от висшите училища в съответствие с 
правилниците им.
Заключителни разпоредби
§ 1. Постановлението се приема на осно-
вание чл. 9, ал. 3, т. 7 от Закона за висшето 
образование.
§ 2. Изпълнението на постановлението 
се възлага на министъра на образованието, 
младежта и науката.
Министър-председател:  
Бойко Борисов
За главен секретар на Министерския съвет:  
Веселин Даков